આ પુસ્તક કશ્મીરમાં દાયકાઓથી ચાલી રહેલા ઘર્ષણ વિશેનું છે. જેમાં એક ત્રાસવાદી ષડયંત્ર તેમજ એનાથીય વધારે ખતરનાક એવા એક પેટા-ષડયંત્રનો ઉલ્લેખ છે. આ પુસ્તકમાં કશ્મીરી નાગરિકો તથા ભારતીય સૈનિકો, એમ બંનેના દ્રષ્ટિબિંદુને સંતુલિત રીતે પ્રસ્તુત કરવામાં આવ્યું છે. એની રજૂઆત કરતી વખતે લેખકે કોઈ એક પક્ષ તરફ ઝોક આપ્યો નથી કે કોઈ પ્રકારનું જજમેન્ટ પણ પ્રદર્શિત કર્યું નથી. કશ્મીર સમસ્યાને એમણે એક માનવ દુર્ઘટના સમાન ઓળખાવીને એ વિશે સમજ આપી છે, જે વિભાજનકારી રાજકારણ અને આતંકવાદી અભિગમથી સાવ વેગળું છે.